Tamarind

Lo tamarind (Tamarindus indica) es l'unica espècia coneguda dins lo genre Tamarindus e aparten a la familha de las leguminosas o Fabaceae. 

Etimologia
Lo mot "tamarind" ven de l'arabia "tamar hind" (تمر هند), que significa "datilièr d'Índia".

Distribucion e descripcion
vinheta
Lo tamarind viu dins de luòcs de clima tropical e subtropical. Es originari de l'èst d'Africa e se trapa pels tropics sobretot en Asia e America, majoritàriament a la Cariba, onte sovent se cultiva per la seuna polpa.

Es un arbre grand de fuèlhas persistentas en localitats sens sason seca mas caduc dins lo cas contrari. A de fuèlhas amb fins a 40 foliolas e flors en pinhas. Lo fruch es una golça pelana d'una polpa brumenca comestibla e de qualques granas duras.

Usatges
La polpa a l'entorn de las granas dels fruches del tamarind es de gost agradablament acida. A de multiples aplicacions dins la cosina tradicionala dels païses de las zonas tropicalas asiaticas, africanas e sudamericanas. Tanben es un dels ingredients de la salsa Worcester. 

La polpa es garda subretot al sal. Confita amb de mèl o de sucre èra una de las confisariás dels bedoïns del desèrt.

La fusta de l'arbre es dura e fòrça apreciada pel seu color roja per ne far de mòbles e postams. Al sud d'Índia servissiá per far de travèrsas de camin de fèrre.

Tanben a d'usatges medicinals subretot dins l'Ayurveda per combatre los problèmas digestius.

Referéncias 

Dassanayake, M. D. & Fosberg, F. R. (Eds.). (1991). A Revised Handbook to the Flora of Ceylon. Washington, D. C.: Smithsonian Institution.
Joseph Dalton Hooker. (1879). The Flora of British India, Vol II. London: L. Reeve & Co.

Ligams extèrnes 

 Fruits of Warm Climates: Tamarind
 Plant Cultures: History and botany of tamarind
 California Rare Fruit Growers: Tamarind Fruit Facts

Categoria:Caesalpinioideae
Categoria:Arbre fruchièr
Categoria:Flòra (nom vernacular)
Categoria:Planta d'espècia